Talk:Ascendant, rising sign/@comment-4313830-20110819142511

Glede prevoda frazema rising sign se strinjam s Pavlom, da v kontekstu ezoterične astrologije pomensko sploh ni več ustrezen, a vzhajajoče znamenje bi preimenoval v vzhodno znamenje. Po mojem občutku za jezik in znanju namreč s tvorbo iz samostalnika (vzhod) in s samim skrajšanjem pomen doseže jasno predstavljivost in s tem tisto jezikovno oprejemljivost, ki je potrebna za njegovo uveljavitev in trajnejšo uporabnost - v tem primeru za potrebe opozarjanja na primarno vlogo prvega znamenja v sistemu 12 astroloških znamenj. Jasno je, da glede rising sign s poslovenjenjem v vzhodno znamenje glede na vzhajajoče znamenje izgubi nekaj natančnosti prevoda, toda po moje bistveno manj od tega, kolikor pridobi jezikovne ustreznosti za opravljanje svojega poslanstva v novem kontekstu, kontekstu EA.

(V džotišu, denimo, je kolegica iz angleščine termin divisonal chart (hrv. prevod podjeljna karta) prevedla področna karta. To pomeni, da je pri prevajanju izhajala iz namena te karte (da natančneje opredeli določenbo področje človekovega življenja) in ne, tako kot hrvaški prevod, iz njene zgradbe, oblike (da ta karta nastane kot posledica delitve osnovne karte po določenem ključu). Zavedala se je namreč, da bi se v slovenščini dobeseden prevod glasil delitvena karta (oz. kaj podobnega), kar jezikovno ne bi ustrezalo zato, ker ne pove ničesar oprijemljivega in si ga je zaradi tega težje zapomniti. Torej se je odločila za jezikovno ustreznost, ki pa se sklada s pomensko - in tako znajo prevajati - KADAR NI MOGOČE DOBESEDNO PREVAJATI - samo najboljši prevajalci, z občutkom za celovit jezikovni izraz, ne zgolj pomensko raven (Pavel!). Jezik mora biti uporaben (privlačen, da bi postal zapomnljiv), sicer ne opravlja svoje vloge prenašalca znanja.

Zaradi vsega tega bi po mojem skromnem prepričanju vzhodno znamenje morda lahko postalo - če ni boljšega termina - jezikovno sprejemljiv sinonim (sinonimni frazem) za v EA pomensko povsem neustrezni podznak.

Sicer bi se glede tega vprašanja strinjal z Valiko, a le tedaj, če pomen podznaka v kontekstu EA ne bi bil prav nasproten, namreč da je ascendent v EA nadrejen sončnemu znaku, in ne podrejen, tako kot v klasični astrologiji.